Diari Oficial de la Generalitat Valenciana


Sumari del DOGV 7440, del 12-01-2015 (2014/11680)

Notificació de la sentència i de la interlocutòria d'aclaració dictats en el procediment de divorci contenciós número 1366/2010.
--------------------------------------------------------------------------------------------------------------------------------

### Dades del document

Número de DOGV
:   7440

Data del DOGV
:   12-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11469


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència i de la interlocutòria d'aclaració dictats en el procediment de divorci contenciós número 1366/2010. [2014/11536]  
Divorci contenciós 001366/6267-DO.  
Demandant: María del Carmen Mañas Navarro.  
Procuradora: María Engracia Abarca Nogués.  
Demandat: Indalecio Sánchez Mirón.  
Procurador/a: -  
Tomás Mora Zaragoza, secretari del Jutjat de Primera Instància número 1 de Benidorm, faig saber que en les actuacions de referència, seguides a instàncies de la procuradora María Engracia Abarca Nogués en nom i representació de María del Carmen Mañas Navarro contra Indalecio Sánchez Mirón, s'ha dictat la sentència l'encapçalament i la part dispositiva de la qual, literalment, diuen:   
  
«Sentència número 000284/2014.  
Benidorm, 25 de setembre de 2014.  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions de referència, seguides amb el número 1366/1481-VZ, en nom del rei, es dicta esta resolució, amb els fonaments següents:  
  
[...]  
Dispositiva   
Primer  
Estime la demanda de la dissolució matrimonial per causa de divorci deduïda per María del Carmen Mañas Navarro, que compareix representada per la procuradora senyora Román Iborra contra d'Indalecio Sánchez Mirón, i declare dissolt el matrimoni contret pels dos el dia 12 de març de 1979, a Baza, Granada, i que a aquells unia, per causa de divorci, amb tots els pronunciaments legals que això comporta; i es manté com a única mesura, amb data de presentació de la demanda, la pensió alimentària de la filla comuna, P., que es va calcular, amb data de presentació de la demanda, en set-cents trenta-sis euros (736 ?) mensuals, i que s'haurà d'actualitzar anualment, amb efectes des de l'un de gener, de conformitat amb les variacions que experimenta l'IPC que publica l'INE, o l'organisme que el substituïsca.  
  
No faig pronunciament exprés sobre les costes.  
Una vegada siga ferma esta resolució, comuniqueu-la al Registre Civil corresponent, el de Baza, Granada, on consta inscrit el matrimoni en la pàgina 66, tom 286, secció 2.ª, i expediu el despatx oportú.  
Notifiqueu esta resolució a les parts que s'han personat en el termini dels cinc dies següents a la data d'esta notificació, i feu-los saber que no és ferma i que en contra es pot interposar recurs d'apel·lació per a l'Audiència Provincial d'Alacant, i s'haurà de presentar, si és el cas, un escrit d'interposició del recurs en este Jutjat en el termini dels 20 dies següents a la notificació (article 455 i següents de la Llei d'Enjudiciament Civil), i s'haurà de mencionar la resolució apel·lada, amb la indicació dels pronunciaments que s'impugnen, i el contingut de les al·legacions en què es fonamenta la impugnació (article 458 LEC).  
  
Igualment, feu saber a les parts que per a la interposició del recurs d'apel·lació abans esmentat, a més, és necessària la consignació en el compte d'este jutjat del depòsit previst en la disposició addicional quinze de la Llei Orgànica del Poder Judicial, en la redacció donada per la Llei Orgànica 1/2009, de 3 de novembre, apartat 3, lletra b, en la quantia de 50 euros; així com la liquidació de la taxa que procedisca per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
  
Esta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. La sentència anterior ha sigut donada i llegida i publicada pel magistrat jutge que la subscriu, mentres celebrava audiència pública en el dia de la seua data. En done fe.»  
«Interlocutòria número 000284/2611 FCO   
Magistrat jutge: José Luis Fortea Gorbe.  
Benidorm, 10 de desembre de 2014.  
Antecedent de fet  
Primer   
En este procediment s'ha dictat la Sentència número 284/2014, de 25 de setembre de 2014, que s'ha notificat a les parts litigants.  
  
Segon  
En la referida resolució figura com a procuradora de la part demandant la senyora Román Iborra, quan hauria d'aparéixer la senyora Abarca Nogués.  
Tercer  
Per la part actora, s'ha interessat l'aclariment del nom del procurador de la part actora.  
Disposició  
Estime la petició formulada per la part actora d'aclariment de la Sentència número 284/2014, de 25 de setembre de 2014, dictada en este procediment, en el sentit que s'indica:  
On diu: ?la procuradora senyora Román Iborra?, ha de dir: ?la procuradora senyora Abarca Nogués?.Expediu un certificat d'esta resolució que s'unirà a estes actuacions, i porteu l'original al llibre de resolucions definitives.  
Mode d'impugnació: contra esta resolució no es pot interposar cap recurs, sense perjuí dels recursos que procedisquen, si és el cas, contra la resolució a què es referix la sol·licitada d'aclariment.  
Així ho mane i dispose el jutge.»  
  
I perquè servisca de notificació al demandat rebel, Indalecio Sánchez Mirón, expedisc este edicte.   
  
Benidorm, 10 de desembre de 2014.- El secretari judicial. Tomás Mora Zaragoza.